פרוטוקול ישיבת הנהגה מוסדית מ- 01/02/2017.

נוכחים: קרן מרקוביץ וערבה שושן מצוות בית הספר

 הורים: הילה כהן, נדב אבני, איציק קרא, הדס לוי, ליטל כהן-סריג, שלמה אנקר, קטי צור, ערן עמיר, שגית יוגב, לימור בן שהר, שני מאור הראל, לימור מרחבי, יוחנן הראל, עומר פורוס, אייל קשע ואפרת ביגמן-וולק.

1. גל נמני, רכזת התקשוב הציגה את קבוצת הרובוטיקה הבית ספרי. הגיעו ילדים מהקבוצה שסיפרו על התחרות בה לקחו חלק ב-29/01/2017 וכן על תהליך בניית הרובוט ועבודת החקר שלהם. גל מובילה את הקבוצה זו השנה השניה. הילדים וגל סיפרו על השעות הארוכות שבילו בבית הספר אחרי שעות הלימודים, על התהליכים שעברו ועל הלמידה הרבה שלא הייתה מתאפשרת להם אם לא היו חלק מהקבוצה. הקבלה לקבוצה אינו על בסיס מצויינות אקדמית, כמו לתוכנית אמירים אלא על סמך שיקולים אחרים וזו הזדמנות לאפשר לילדים נוספים לחוות ולקחת חלק בתוכניות נוספות בבית הספר.
2. בתאריך 27/02/2017 תתקיים בבית הספר הרצאה " ארשת החברתית" את ההרצאה יעביר עומר שהוא הורה בבית הספר. ההרצאה מיועדת להורים שרוצים לשמוע מה קורה ברשתות החברתיות, גם לאלו שחושבים שהם יודעים מה קורה.

לקראת ההרצאה יופצו בכיתות פרטים והזמנה שהכינה נגה כהן מכיתה ה'1. חברי ההנהגה מתבקשים לסייע בעידוד ההורים להגיע ולהפצת המידע על ההרצאה וכן לקראת ההרצאה להעביר מספר הורים שמתכוונים להגיע מכל כיתה על מנת שאפשר יהיה להערך מבחינת מיקום ההרצאה בבית הספר.

1. על מנת לקבל מידע על האקלים הבית סיפרי נוסח שאלון בית ספרי. כל ילדי בית הספר מילאו את השאלון באופן מקוון. השאלות עצמן מתבססות על שאלות המיצ"ב שהילדים ממלאים אך עברו התאמה לבית הספר שלנו. בישיבה הקרובה קרן תציג לחברי ההנהגה את תוצאות השאלון ומתוך זה את תוכנית העבודה שמתוכננת. השאלון יועבר שוב לקראת סוף השנה על מנת לבדוק האם ההתערבות עזרה. הכוונה להעביר את השאלון פעמיים בשנה.
2. ערן עמיר מחליף את עופר כביר בהנהגה כנציג ה'2.
3. פורים- ב-04/03/2017, מוצאי שבת יתקיים קישוט בית הספר. הודעות נוספות יגיעו בהמשך לאחר שיתגבש הקונספט והשעה. שבוע ההפך יהיה השנה קצר יחסית ולא ימשך על פני כל השבוע.

קיימת אפשרות לרכוש מארזים של משלוחי מנות כתרומה "חיים לאלון" למרות שהמארזים לא מכילים את כל הנדרש מבחינת בית הספר כיתה תרכוש באופשן מרוכז את המארז תוכל להחליף את המארזים האלו במשלוחי המנות המסורתיים. יש להקפיד שאין במארז סוכריה על מקל.

העלאידע העירונית תצעד ב-10/03/2017. במידה וירד גשם האירוע ידחה בשבוע.

1. החטיבות הצעירות עוברות כרגע את השיפוץ עליו הובטח לנו בתחילת השנה. הדבר כרוך באי נוחות לילדים ולצוות אבל זה חלק מהתהליך. ההורים מתבקשים לגלות סבלנות ואורך רוח מאחר והדבר לא נמצא בשליטה שלנו. הצוות הונחה להוציא את הילדים להפסקות בחצר הגדולה שלא בשעות ההפסקות הרגילות.
2. הדס לוי מבקשת להזכיר שניתן ורצוי להעביר אליה למייל leviha71@gmail.com רעיונות לפעילויות שנעשו בכיתות השונות על מנת ליצור מאגר רעיונות עבור הוועדים ואולי אף מעין "קבוצת רכישה" של ועדים שתאפשר לנו להוזיל עלויות. בכותרת המייל יש לכתוב שהמדובר בהצעות לפעילויות ועדים על מנת להקל על הדס.

כל הכבוד להדס על היוזמה המבורכת.

1. אפרת ביגמן-וולק נבחרה למלא את תפקיד סגן יו"ר הנהגת ההורים.
2. הישיבה הבאה תתקיים ב-20/02/2017.